Publication: Magyar Közlöny
Issue: MK-1998-39 (Year: 1998, Number: 39)
Era: 1990-2004
Section: rendelettel módosított 10/1993. (XII. 30.) MüM rendeletben előírtakra.
Paragraph Index: 321

3. A munkaterület rövid, jellemző leírása Gazdasági egységek, vállalkozások, önkormányzatok stb. területein közreműködik: — a beruházási pályázatok, tenderek kiírásában, követelmények megfogalmazásában, — a különböző, a beruházások műszaki ellenőrzési feladatainak ellátásában, — a hatáskörébe tartozó beruházások tervezésében, szervezésében és kivitelezésében, — a műszaki engedélyeztetési folyamat végrehajtásában, — a beruházás előkészítésében, tárgyalások lebonyolításában, — a beruházások gazdasági számításainak előkészítésében (ráfordítások, árindex, megtérülési mutatók, hozam stb.), — az állami, gazdasági feladatokból adódó fejlesztésekben, beruházások tervezési, szervezési, visszafejlesztési kérdések kidolgozásában, — a vállalkozások fejlesztési döntés-előkészítéseiben, export-import orientációjú beszerzések lebonyolításában, — az anyagelszámolási technikák alkalmazásában, — az anyagárvitákkal kapcsolatos konfliktusok kezelésében, 1998/39. szám — az építőipari költségvetések készítésében, — az elő- és utókalkulációs elemzésekben, — az önkormányzatok településgazdálkodási, közbeszerzéseinek ügyintézésében, — az alapítványok nonprofit szervezetek beruházásainak fejlesztésében. Ezenkívül még a következő feladatokat látja el: — tender tárgyalások vezetése, — beruházások időbeli és térbeli programozása, elszámoltatása, — számlázás, számlák ellenőrzése, számlázás alapdokumentumainak kezelése, — építési, felmérési napló vezetése, ellenőrzése, — befektetett eszközökkel kapcsolatos gazdálkodás, nyilvántartásuk, — beruházásokkal kapcsolatos anyagfelhasználás felmérése, elemzése, — beruházások ügyvitelének kezelése, levelezése, — hatósági egyeztetések, műszaki átadás-átvételi eljárások vezetése, — beruházásokkal kapcsolatos munka- és környezetvédelmi, tűz- és balesetmegelőző, valamint az egészségügyi előírásokra vonatkozó szabályok figyelembevétele, — ergonómiai szempontok érvényesítése. III. A szakképesítés szakmai követelményei

Source: https://magyarkozlony.hu/hivatalos-lapok/8f9065f7a1bc5348eb733c667d97201b40bc7402/dokumentumok/81c5e4c242b1ce1311e62905af231f9805babcb4/letoltes